Document ID: 31998R0644

31998R0644
L 087/8
JURNALUL OFÍCIAL AL UNIUNII EUROPENE
REGULAMENTUL (CE) NR. 644/98 AL COMISIEI
din 20 martie 1998
de completare a anexei la Regulamentul (CE) nr. 1107/96 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 1068/97 (2) al Comisiei, în special articolul 17 alineatul 2,
întrucât pentru anumite denumiri notificate de către statele membre în conformitate cu articolul 17 din Regulamentul (CEE) nr. 2081/92 al Consiliului au fost solicitate informații suplimentare pentru a se asigura conformitatea acestora cu articolele 2 și 4 din regulamentul menționat; întrucât acele informații suplimentare arată că denumirile sunt în conformitate cu articolele menționate anterior; întrucât, în consecință, acestea ar trebui să fie înregistrate și adăugate în anexa la Regulamentul (CE) nr. 1107/96 al Comisiei (3), modificat ultima dată de Regulamentul (CE) nr. 134/98 (4);
întrucât, în urma aderării a trei noi state membre, perioada de șase luni prevăzută la articolul 17 din Regulamentul (CEE) nr. 2081/92 se calculează începând cu data aderării acestora; întrucât unele dintre denumirile notificate de acele state membre sunt în conformitate cu articolele 2 și 4 din regulamentul menționat și, în consecință, ar trebui înregistrate;
întrucât măsurile prevăzute în prezentul regulament sunt în conformitate cu avizul Comitetului pentru indicații geografice și denumiri de origine,
ADOPTĂ PREZENTUL REGULAMENT:
Articolul 1
Denumirile din anexa la prezentul regulament se adaugă în anexa la Regulamentul (CEE) nr. 1107/96.
Articolul 2
Prezentul regulament intră în vigoare în ziua publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 martie 1998.

Labels: 3
17
6